CELEX: 12016E/PRO/06
Language: hr
Date: 2016-06-07 00:00:00
Title: Pročišćene verzije Ugovora o funkcioniranju Europske unije#PROTOKOL (br. 6) O MJESTU SJEDIŠTA INSTITUCIJA TE ODREĐENIH TIJELA, UREDA, AGENCIJA I SLUŽBI EUROPSKE UNIJE

HR
            
            
               Službeni list Europske unije
            
            
               C 202/265
            
         PROTOKOL (br. 6)
   O MJESTU SJEDIŠTA INSTITUCIJA TE ODREĐENIH TIJELA, UREDA, AGENCIJA I SLUŽBI EUROPSKE UNIJE
   PREDSTAVNICI VLADA DRŽAVA ČLANICA,
   UZIMAJUĆI U OBZIR članak 341. Ugovor o funkcioniranju Europske unije i članak 189. Ugovora o osnivanju Europske zajednice za atomsku energiju,
   PODSJEĆAJUĆI NA I POTVRĐUJUĆI Odluku od 8. travnja 1965., ali ne dovodeći u pitanje odluke o sjedištu budućih institucija, tijela, ureda, agencija i službi,
   SPORAZUMJELE SU SE o sljedećim odredbama koje se prilažu Ugovoru o Europskoj uniji i Ugovoru o funkcioniranju Europske unije:
   Jedini članak
   
               (a)
            
            
               Sjedište je Europskog parlamenta u Strasbourgu, gdje se održava 12 mjesečnih plenarnih sjednica, uključujući sjednicu koja se odnosi na proračun. Dodatne plenarne sjednice održavaju se u Bruxellesu. Odbori Europskog parlamenta sastaju se u Bruxellesu. Glavno tajništvo Europskog parlamenta i njegove službe ostaju u Luxembourgu.
            
         
               (b)
            
            
               Vijeće ima sjedište u Bruxellesu. Tijekom mjeseca travnja, lipnja i listopada Vijeće svoje sastanke održava u Luxembourgu.
            
         
               (c)
            
            
               Komisija ima sjedište u Bruxellesu. Službe navedene u člancima 7., 8. i 9. Odluke od 8. travnja 1965. osnivaju se u Luxembourgu.
            
         
               (d)
            
            
               Sud Europske unije i ima sjedište u Luxembourgu.
            
         
               (e)
            
            
               Revizorski sud ima sjedište u Luxembourgu.
            
         
               (f)
            
            
               Gospodarski i socijalni odbor ima sjedište u Bruxellesu.
            
         
               (g)
            
            
               Odbor regija ima sjedište u Bruxellesu.
            
         
               (h)
            
            
               Europska investicijska banka ima sjedište u Luxembourgu.
            
         
               (i)
            
            
               Europska središnja banka ima sjedište u Frankfurtu.
            
         
               (j)
            
            
               Europski policijski ured (Europol) ima sjedište u Haagu.